
ОБЩИНСКИ СЪВЕТ

ГР.ЗЛАТОГРАД

ДОКЛАД 
от Мирослав Митков Янчев – Кмет на Община Златоград

Относно: Бюджетна прогноза на Община Златоград за периода 2021-2023 г. в частта за местни дейности 

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
С решение № 64 от 31 януари 2020 г. на Министерски съвет и указания на Министъра на финансите за подготовката и представянето на бюджетните прогнози на първостепенните разпоредите с бюджет за периода 2021-2023 г., дадени с писмо БЮ №-1/10.02.2020 г., стартира първи етап на бюджетната процедура за 2021 г. 
В съответствие с т.2.1.5 от РМС № 64 от 2020 г. и при спазване на указанията, дадени с писмо БЮ №-1/10.02.2020 г. в срок до 02.03.2020 г. общините следва да представят бюджетните прогнози за периода 2021 – 2023 г. в частта за местните дейности.

Общинските съвети следва да одобрят бюджетните прогнози на общините при спазване на изискванията на Закона за публичните финанси.
Разработената бюджетна прогноза за периода 2021-2023 година е съобразена със стратегическите цели и приоритети на Община Златоград при спазване на действащото законодателство. 
Приходите са планирани на базата на реалистична оценка и анализ на изпълнението им за няколко предходни години, като са отчетени съответните промени в нормативната база.
 Като база за разработване на трансферите за местни дейности и целевата субсидия за капиталови разходи за периода 2021-2023 г. са заложени одобрените със Закона за държавния бюджет на Република България за 2020  г. размери.
В раздел „Финансиране на бюджетното салдо” са включени плащанията на главници по сключени договори за дълг, както и всички разходи, свързани с намеренията за поемане на нов дълг през 2020 г.
Разходна част на местните дейности е изготвена в съответствие с:

· Общите изисквания и насоки за разработване на бюджетните прогнози за периода 2021-2023 г., съгласно указанията на Министерство на финансите;

· Наредба № 23 на Общински съвет Златоград за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на Община Златоград;

· Действащите закони и подзаконови нормативни актове;

· Задълженията, произтичащи от решения на общинския съвет или договорни отношения, при спазване на фискалните правила и цели по ЗПФ.

Разходите по бюджетните прогнози за периода 2021-2023 г. са ограничени до размера на реалистичната оценка за приходите и трансферите от други бюджети.
В разходите за издръжка са предвидени средства за обезпечаване дейността на общинска администрация, общински съвет, издръжката на детските градини и детски ясли, капиталов трансфер за общинската болница, дейности по благоустрояване, чистота, осветление на улици и площади, спортна база, снегопочистване и др. 
Числеността на персонала и средствата за работни заплати за местни дейности са предвидени съобразно решенията на общинския съвет, в съответствие с действащата нормативна уредба.

При изготвяне на бюджетната прогноза за периода 2021-2023 г. е съблюдавано изискването за привеждане на показателите за наличните в края на годината поети ангажименти и задължения за разходи, в съответствие с ограниченията по чл.94, ал.3, т.1  и т.2  на ЗПФ.
При изготвяне на бюджетната прогноза за 2021-2023 г. е планирано средносрочна цел за придържане към балансирано бюджетно салдо. Средният темп на нарастване на разходите за местни дейности за посочения период не следва да надхвърля средния темп на нарастване на отчетените разходи за местни дейности за последните четири години. По-висок темп на нарастване на разходите от посочения се допуска само при компенсиране с допълнителни мерки, водещи до увеличаване на бюджетните приходи. 

Средносрочната бюджетна прогноза на разходите по години за периода 2021-2023 г. е изготвена по функции и групи, при отчитане :

· уточнените натурални и стойностни показатели, като са изключени еднократните разходи за предходната година;

· настъпилите промени в нормативната уредба, засягащи местните дейности;

· приетите от общински съвет стратегия, прогнози за развитие на общината и общинския план за развитие;

· фискалните правила и ограничения, определени в Закона за публичните финанси;

В прогнозата, съгласно Указанията на Министерство на финансите, не са планирани разходи за дофинансиране на делегираните от държавата дейности.
Във връзка с гореизложеното и на основание чл.21, ал.1, т.12 и ал.2 от Закона за местното самоуправление и местната администрация, във връзка с разпоредбите на чл.69, ал.1, т.1, и чл.83, ал.2 от Закона за публични финанси и чл.27, ал.2 от Наредба № 23 за условията и реда за съставяне на бюджетна прогноза за местните дейности за следващите три години, за съставяне, приемане, изпълнение и отчитане бюджета на община Златоград, предлагам на Общински съвет Златоград да приеме следния проект на 

На основание чл.21, ал.1, т.12 и ал.2 от Закона за местното самоуправление и местната администрация, във връзка с разпоредбите на чл.69, ал.1, т.1, и чл.83, ал.2 от Закона за публични финанси и чл.27, ал.2 от Наредба № 23 за условията и реда за съставяне на бюджетна прогноза за местните дейности за следващите три години, за съставяне, приемане, изпълнение и отчитане бюджета на община Златоград, Общински съвет Златоград 
                                                                РЕШИ :

Одобрява бюджетната прогноза на Община Златоград за периода 2021-2023 г., съгласно Приложение „Прогноза за периода 2021-2023 г. на постъпленията от местни приходи и на разходите за местни дейности”, неразделна част от решението.
Вносител:  

МИРОСЛАВ ЯНЧЕВ

Кмет на Община Златоград
Изготвили:
Аделина Юрукова 

Главен експерт „Бюджет и местни приходи”

Надя Мангарудова 

Директор на дирекция „ФСД, Б, ЧР и МДТ”




                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

